চিত্ৰলেখা (১৯৪১ চলচ্চিত্ৰ)

চিত্ৰলেখা () ১৯৪১ চনৰ কিদাৰ শৰ্মা পৰিচালিত এখন ভাৰতীয় হিন্দী ছবি। ১৯৩৪ চনত ৰচিত ভাগৱতী চৰণ বাৰ্মাৰ একে নামৰ হিন্দী উপন্যাসৰ আধাৰত ছবিখন নিৰ্মাণ কৰা হৈছে। ইয়াৰ সংগীত বিখ্যাত শাস্ত্ৰীয় সংগীতজ্ঞ উস্তাদ ঝাণ্ডে খানৰ। ছবিখন যোগে "সুন সুন নীলকমল মুস্কায়ে", "সেইয়া ছাৱাৰে ভায়ে বাৱাৰে", আৰু "তুম যাও বড়ে ভগৱান বনে, ইনছান বনো" আদি গীত জনপ্ৰিয় হৈছিল। খানে ভৈৰৱী আৰু আশাৱৰীৰ দৰে ধ্ৰুপদী ৰাগক সংগীতত ব্যৱহাৰ কৰিছিল, যাৰ ফলত ই ধ্ৰুপদী ভিত্তিক হিন্দী চলচ্চিত্ৰ গীতৰ বাবে প্ৰভাৱশালী হৈ পৰিছিল । Gulzar, p. 282 , p. 270

১৯৪১ চনৰ দ্বিতীয় সৰ্বাধিক উপাৰ্জন কৰা ভাৰতীয় ছবি আছিল।  চিত্ৰলেখাৰ যোগেদি অভিনেতা ভাৰত ভূষণে আত্মপ্ৰকাশ কৰিছিল, যিয়ে পিছলৈ “বৈজু বাৱৰা” (১৯৫২) ছবিৰে খ্যাতি অৰ্জন কৰিছিল। Gulzar, p. 533 চিত্ৰলেখাৰ চৰিত্ৰত মেহতাবক "পাৰফেক্ট" বুলি অনুভৱ কৰি শৰ্মাই মেহতাবক কাষ্ট কৰিছিল। ছবিখনৰ বিখ্যাত গা ধোৱা দৃশ্যটোৰ জৰিয়তে মেহতাবে খ্যাতি আৰু কুখ্যাতি দুয়োটা অৰ্জন কৰে। 

১৯৬৪ চনত শৰ্মাই ছবিখন একে নামত পুনৰ নিৰ্মাণ কৰিছিল; অভিনয় কৰিছিল মীনা কুমাৰী আৰু প্ৰদীপ কুমাৰে।

প্ৰসংগ

গ্ৰন্থপঞ্জী


বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:গণিকা বিষয়ক ভাৰতীয় চলচ্চিত্ৰ
শ্ৰেণী:১৯৪১ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ